text: نئی دہلی،20جولائی،زراعت اور کسانوں کی بہبود کے مرکزی وزیر جناب رادھاموہن سنگھ نے آج کرشی بھون، نئی دہلی میں نیشنل ڈیری ڈیولپمنٹ بورڈ (این ڈی ڈی بی) کے کوالٹی مارک ’’لوگو‘‘ کا اجراء کیا۔ اس موقع پر زراعت اور کسانوں کی بہبود کے مرکزی وزیر مملکت جناب سدرشن بھگت، ڈی اے ایچ ڈی اینڈ ایف کے سکریٹری جناب دیویندر چودھری، نیشنل ڈیری ڈیولپمنٹ بورڈ کے چیئرمین جناب دلیپ رتھ موجود تھے۔ وزیر زراعت نے خوراک کے تحفظ اور معیار قائم رکھنے کا نظام اختیار کرنے اور اعلیٰ معیار کے اصولوں پر کاربند رہنے کیلئے 14 منتخبہ مینوفیکچرنگ اکائیوں کو سرٹیفکیٹ بھی پیش کئے۔